*Za ostale upotrebe, v. Logan's Run (razvrstavanje).*

**„Loganovo bekstvo"** (engl. ) je naučnofantastični film iz 1976, snimljen prema istoimenom romanu Vilijama Nolana i Džordža Klejtona Džonsona. Film je trebalo da režira Džordž Pal, ali je u poslednjem trenutku, iz nepoznatih razloga, zamenjen Majklom Andersonom. Ekipa koja je bila zadužena za specijalne efekte dobila je nagradu Oskar. Budžet filma je iznosio devet miliona dolara, ali je zarada samo u Americi iznosila 25 miliona dolara.

Uspeh filma je potakao snimanje kratkotrajne TV serije i isto tako kratkotrajne Marvelove strip-serije (od kojih je potonja objavljena u bivšoj Jugoslaviji).

Radnja
------

U budućnosti ljudi žive pod kupolama u gradovima gde vladaju zakoni koje propisuju kompjuteri, a sprovode policajci. Ljudi nose jednobojnu odeću (koja nalikuje togama) i boja te odeće ukazuje na životnu starost. Žutu odeću nose jako mladi, dok crvenu nose oni koji treba da napune trideset godina. Na starost ukazuje i kristal ugrađen u šaku. Sve one koji navrše trideset godina, kompjuter u areni uništava laserom, što predstavlja spektakl za publiku, koja veruje da će se svi oni ponovo reinkarnirati (bebe, naime, generišu kompjuteri). Međutim, postoji grupa pobunjenika koja ne veruje u indoktrinaciju od strane mašina i pokušava da nađe izlaz iz kupole. Mladi policajac Logan, koga tumači Majkl Jork, dobija zadatak da se uvuče u grupu pobunjenika i osujeti njihove namere. Da bi bio uverljiv, kompjuter ga proglašava mnogo starijim nego što jeste i on pod izgovorom da se plaši smrti u areni zaista uspeva da se uvuče u grupu pobunjenika. U prvo vreme on revnosno ispunjava svoj zadatak, ali kasnije shvata da ga kompjuter neće podmladiti i da mu je skora smrt ipak neminovna. Takođe, počinje da veruje u priču pobunjenika, a i zaljubljuje se u jednu od njih. Tako počinje njegov beg iz kupole...

Datumi premijera
----------------

| **država** | **datum** |
| --- | --- |
| SAD | 30. jun 1976. |
| Ujedinjeno Kraljevstvo | 30. septembar 1976. |
| Francuska | 22. decembar 1976. |
| Danska | 23. decembar 1976. |
| Norveška | 26. decembar 1976. |
| Australija | 30. decembar 1976. |
| Holandija | 10. februar 1977. |
| Finska | 25. februar 1977. |
| Zapadna Nemačka | 4. mart 1977. |
| Sovjetski Savez | juli 1977. |
|

U tadašnjem Sovjetskom Savezu film je prikazan na moskovskom filmskom festivalu.

Rimejk
------

Producent Džoel Silver je bio angažovao režisera Brajana Singera koji je poznat po serijalu „X-men" da za 2009. napravi rimejk ovog filma. Međutim, Singer je izjavio fanovima na Međunarodnom sajmu stripa u San Dijegu da ima u planu da napravi novi nastavak „Supermena". Osim Singera, kao mogući kandidati za projekat su se pominjali Robert Švenke, Džejms Maktig i kasnije Džozef Košinski.

Izvori
------

1. ↑  June 1976 Review of *Logan's Run* Arhivirano 2012-02-11 na Wayback Machine-u by Roger Ebert
2. ↑  „Logan's Run, Box Office Information". The Numbers. Pristupljeno January 23, 2012.
3. ↑  Živković, Z. 1990. Enciklopedija naučne fantastike. Prosveta: Beograd. ISBN 86-07-00494-8
4. ↑  imdb: datumi premijera
5. ↑  Članak u „Danas-u":Singer režira novog „Supermena" i odlaže „Loganovo bekstvo" Arhivirano 2007-06-10 na Wayback Machine-u; datum: 26.07.2006 (Naslovi-net[*mrtav link*])
6. ↑  SF-pogled: Rimejk „Loganovog bega" ponovo aktuelan Arhivirano 2007-12-14 na Wayback Machine-u; datum: 23.8.2007.

Spoljašnje veze
---------------

* Kritika Rodžera Eberta, 25. jun 1976. Arhivirano 2012-02-11 na Wayback Machine-u
* Vikkis City of Domes Arhivirano 2009-08-20 na Wayback Machine-u
* Internet baza filmova
* Fan sajt

| * p
* r
* u
Michael Anderson |
| --- |
| 1950-e | 
* Will Any Gentleman...?
* The House of the Arrow
* The Dam Busters
* 1984
* Around the World in Eighty Days
* Yangtse Incident
* Chase a Crooked Shadow
* Shake Hands with the Devil
* The Wreck of the Mary Deare

 |
| 1960-e | 
* All the Fine Young Cannibals
* The Naked Edge
* Flight from Ashiya
* Operation Crossbow
* The Quiller Memorandum
* The Shoes of the Fisherman

 |
| 1970-e | 
* Pope Joan
* Doc Savage: The Man of Bronze
* Conduct Unbecoming
* Logan's Run
* Orca
* Dominique

 |
| 1980-e | 
* The Jeweler's Shop
* Millennium

 |
| 1990-e | 
* Summer of the Monkeys

 |
| Televizija | 
* *The Martian Chronicles* (1980)
* *Sword of Gideon* (1986)
* *Young Catherine* (1991)
* *20,000 Leagues Under the Sea* (1997)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 181311740
* LCCN: no2006109468

 |